Gwamna Ganduje ya bayyana kadarar sa yayin gabatowar ranar rantsuwa ▷ Legit.ng
Gwamna Ganduje ya bayyana kadarar sa yayin gabatowar ranar rantsuwa
19 days ago 5217 views by Ishaq Ismail
Kotun da'ar da ma'aikata reshen jihar Kano na sake tunatar da dukkanin zababbu da masu nadin mukamai na siyasa da su bayyana dukiyoyi da kadarorin da suka mallaka kamar yadda doka ta tayi tanadi ko kuma su fuskanci hukunci.
Shugaban babbar kotun na jihar Kano, Umar Saulawa, shi ne ya bayar da wannan umurni a wata hira yayin ganawar sa da manema labarai na kamfanin dillancin labarai na kasa cikin birnin Kano a ranar Talata.
A cewar sa, kotun ba za ta yi sassauci ba wajen daukar hukuncin da ya dace ga duk wani dan siyasa da ya sabawa wannan umurni kamar yadda jaridar Vanguard ta ruwaito.
Saulawa yayin yiwa umurnin sa tozali, ya ce tuni gwamnan jihar Kano Abdullahi Umar Ganduje, ya bayyana dukkanin kadarori da kuma dukiya da ya mallaka bayan kammala wa'adin gwamnatin sa na farko da kuma gabanin fara wa'adin gwamnatin sa na biyu.
KARANTA KUMA: Hadimin gwamna Kashim ya kashe kansa a fadar gwamnatin Borno
A yayin da a gobe Laraba, 29 ga watan Mayun 2019 za a rantsar da gwamna Ganduje bisa kujerar jagoranci ta gwamnatin Kano a wa'adin na biyu, shugaban kotun da'ar ma'aikatan ya ce bayyana kadarar da gwamna Ganduje yayi ya dace da tanadin shari'a cikin kundin tsarin mulki na kasa.
Arewa Latest NewsHausa NewsJihar Kano Latest NewsSiyasar Najeriya Latest NewsLabarai Daga Jaridu Latest News
Fuel scarcity in Nigeria Richest artist in Nigeria MTN pulse NPower Nigeria Icharity
An kama kanin Sakataren gwamnatin jahar Zamfara dauke da buhunan kudi da bindigu